**PASSATO PROSSIMO II – UČB str. 44** – prevod besedila iz okvirčka

**Neprehodni glagoli:**

Nekateri glagoli tvorijo PASSATO PROSSIMO s pomožnikom (= AUSILIARE) **ESSERE**. Ti glagoli, ki se imenujejo NEPREHODNI, so večinoma:

* glagoli premikanja iz ene točke do druge, kot npr. **USCIRE** (ITI VEN), **ENTRARE** (VSTOPITI), **ANDARE** (ITI), **VENIRE** (PRITI), **TORNARE** (VRNITI SE), **PARTIRE** (ODPOTOVATI), **ARRIVARE** (PRISPETI);
* glagoli »nepremikanja« oz. stanja na mestu, kot npr. **ESSERE** (BITI), **RIMANERE** (OSTATI), **STARE** (POČUTITI SE), **RESTARE** (OSTATI);
* glagoli spremembe stanja, kot npr. **NASCERE** (RODITI SE), **DIVENTARE** (POSTATI), **CRESCERE** (ZRASTI/ODRASTI), **MORIRE** (UMRETI), **ARROSSIRE** (ZARDETI).

*Marco è andato al cinema. (=Marco je šel v kino.)*

*Ieri sera sono restata a casa. (=Včeraj zvečer sem ostala doma.)*

Pretekli deležnik (to je oblika na **–ato**, **-uto** ali **–ito**) glagolov, ki imajo pomožnik ESSERE, se z osebkom sklada **v spolu** (moški ali ženski) in **številu** (ednina ali množina). Če je osebek v množini in mešanih spolov, uporabimo moški spol.

*Rafael e Alice sono andati al cinema. (=Rafael in Alice sta šla v kino.)*

*Sonia è partita per il mare. (=Sonia je odpotovala na morje.)*

*Gli studenti sono rimasti in biblioteca. (=Študentje/Učenci so ostali v knjižnici.)*

*Le mie amiche sono state in vacanza. (= Moje prijateljice so bile na počitnicah.)*

